Alina Kabayeva badiiy gimnastika Olimpiada dasturidan olib tashlanishi mumkinligidan xavotirlanmoqda

Badiiy gimnastika bo‘yicha 2004 yilgi Olimpiada chepmioni, rossiyalik Alina Kabayeva badiiy gimnastika rossiyalik sportchilarga raqobat yo‘qligi sababli kamroq elementlar bajarilayotgani tufayli Olimpiada dasturidan olib tashlanishi mumkinligidan xavotirlanmoqda.
"Rio-de-Janeyrodagi Olimpiadada albatta qizlarimiz uchun qayg‘urdim, biroq men ishtirok etganda bizlar 18 ta element bajarardik, hozir esa 9 ta element bajarilishidan ranjidim. Soddalashtirish yuz berdi. Sport gimnastikasida amerikaliklar bizdan 2 ball ko‘proq yutayotgan bir paytda, bizga badiiy gimnastikada raqobat bo‘lishi uchun to‘xtashni aytishmoqda, chunki boshqa davlatlar ortimizdan ulgura olmayapti. Biroq baribir raqobat yo‘q – Rossiya yana yutmoqda.
Men bizning sport turi Olimpiada dasturidan olib tashlanmasligi uchun juda qayg‘urmoqdaman. Badiiy gimnastikada raqobat yo‘q emas, u shunchaki soddalashib ketdi. Agar barcha raqs tushib, shu 9 ta elementnigina bajaraversa, bu qiziq bo‘lmaydi. Unda bu sport turi olib tashlanib, o‘rniga akrobatika qo‘shiladi", deb aytdi Kabayeva Birinchi kanal efirida.